title: KALIT SOʻZLAR - 9-sinf Informatika va axborot texnologiyalari
text: |
  9-sinf Informatika va axborot texnologiyalari Pdf ko'rish
  |
  bet | 172/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslikKALIT SOʻZLAR
  Shaxsiy maʼlumotlar: tirik odamga tegishli maʼlumotlar
  boʻlib, shaxsni identifikatsiya qilishi mumkin boʻlgan hamda
  tirik odamga tegishli har qanday maʼlumotlarni oʻz ichiga
  oladi.
  8.01-SAVOL
  Maktabingizdagi kompyuter tizimlarini koʻrib chiqing. Xavfsizlik
  texnikasining barcha talablari bajarilganmi? Kompyuter
  tizimlaridan foydalanuvchilar xavfsizlik texnikasida tavsiya
  etilgan barcha koʻrsatmalarga rioya qiladimi?
  Uyingizda ham shunday kompyuter tizimlaridan biri
  boʻlsa, u haqda nima deya olasiz?
  Kompyuterdan foydalanishda oʻzingiz va boshqalar uchun
  xavf yuzaga kelmasligi uchun qanday choralar koʻrish
  mumkinligini muhokama qiling.
  Kompyuterlar, monitorlar va printerlarning komponentlari
  turli xildagi koʻplab toksik moddalarni oʻz ichiga olgan.
  Ular kompyuterda ishlash vaqtida sizga yoki boshqa
  foydalanuvchilarga taʼsir qilmaydi, ammo kompyuter
  uskunalari qayta ishlanganda yoki tashlab yuborilganda
  muammolar keltirib chiqarishi mumkin.
  Agar maktabingiz ayrim kompyuterlarni yangilashni
  rejalashtirayotgan boʻlsa, eski jihozlar qanday utilizatsiya
  qilinishi kerak?
  Shaxsiy kompyuter, ekran va printer ichida nimalar toksik
  boʻlishi mumkinligini aniqlash uchun biroz izlaning.
  Elektron chiqindilar va kompyuterlarni qayta ishlashni
  koʻrib chiqib, sizningcha, tashlab yuborilgan kompyuter
  uskunalarini utilizatsiya qilishning eng yaxshi usuli qaysi
  ekani haqida xulosa qiling. Boshqalar bilan birgalikda
  ayrim yoʻriqnomalarni ishlab chiqing.
  8.01-QOʻSHIMCHA MASHGʻULOT
  8.02-SAVOL
  Sizningcha, qanday ma’lumot shaxsiy maʼlumot
  hisoblanadi? Gapni odam shaxsini identifikatsiya
  qilishning turli usullari bilan boshlashingiz mumkin.
  Shaxs identifikatsiyasi uchun qoʻllanilishi mumkin boʻlgan
  jismoniy xususiyatlar roʻyxatini tuzing. Endi bu roʻyxatga
  kimnidir identifikatsiya qilish uchun uning ismidan
  boshlab imkon qadar koʻproq usullarni qoʻshing.
  Oʻzingiz yashaydigan mamlakatda “maʼlumotlar
  himoyasini” oʻrganing va “shaxsiy maʼlumotlar”
  taʼrifini aniqlashga urinib koʻring. Shu va avvalgi
  muhokamalaringizdan kelib chiqib, oʻz taʼrifingizni yozing.
  |
  | |